Feltet består av 125 dyregraver. Av dem er ca 20 fullstendig utslettet. De 105 bevarte gravene ligger som følger: Lengst i NV ligger 8 graver langs en NV-SØ gående terrassekant. S for disse, på den andre siden av et lite bekkefar ligger 23 graver. De ligger i en NNØ-SSV gående åsrygg, her er terrenget svært kronglet og uoversiktlig, og denne rekken er da også svært uregelmessig og kronglete. I SSV enden av denne rekka følger en tredje rekke. På dette sted svinger bakkekanten i SV-lig retning, mens den nevnte åsrygg går i SØ-lig retning. En ende av den tredje rekka følger med 6 - 7 graver bakkekanten mot SV, mens hoveddelen av den tredje rekka følger åsdraget mot SV med ca 65 graver. Hele denne andre delen av den tredje rekka ligger med myr i NV og en bratt bakke i SØ. De ca 20 utsletta graver ligger dels i forbindelse med den NV-lige enden av tredje rekka, dels i forbindelse med en noe lavere terrassekant som har møtt den omtalte åsrygg omtrent midt i den tredje rekka. Denne terrassen har sin skrent i S og Ø, og langs denne siden og med en arm opp til SV enden av tredje rekke har gravene ligget. Sannsynligvis binder disse fjernete gravene R2 sammen med endel dyregraver langs Korselva i S. (Se vedlagt spesialkart i registranten). Av de 105 bevarte gravene er alle på 8-10 nær tydelig i terrenget, noen få kan sies å være klart markert. Så godt som alle er orientert NØ-SV, delengst i s er orientert mer Ø-V. 10 av gravene må nærmest kalles forsenkninger, de er sterkt overgrodd med lyng og gress, ofte med trær ikanten eller nedi. De har ingen voll. Lengde 1,5 - 2,5 m, bredde 0,6 2,0 m, dybde 0,2 - 0,5 m. Av de resterende graver skiller 5 seg klart ut. De har voll som de andre gravene. Veggene er bratte, men ikke høye. Bunnen er flat og hard, ofte mosegrodd. Størrelsen er som på de følgende, dybde 0,3 - 0,6 m. De fleste gravene, ca 90 er dype med voll. Halvparten er traktformet, deandre skålformet. Vollene varierer mye: lengde 0,8 - 1,5 m, høyde 0,2 0,6 m. De fleste ca 1,0 x 0,3 m. I kanten eller på vollen til de fleste graver står ganske store trær, i en enkelt grav står et stort gammelt tre i bunnen. Ellers er gravene dekket av lyng, gress, einekratt samt bjørkeskog. De fleste gravene synes urørt, noen har en dyp sti gjennom, noen få graver er fylt med bjørkeris fra nybrottsarbeide i området. Mål: lengde 2,0 - 4,0 m, bredde 1,5 - 3,5 m, dybde 0,7 - 2,0 m. Gjennomgående lengde 3,0 m, bredde 2,0 m, dybde ca 1,4 m.